Apstiprināts

Siguldas novada pašvaldības

Iepirkumu komisijas

2015.gada 10.jūnija sēdē

Protokols Nr.27

****

**IEPIRKUMA**

**(pamatojoties uz PIL 8².pantu)**

**SND 2015/27**

„Automašīnas iegāde un piegāde

Siguldas novada pašvaldības vajadzībām”

**NOLIKUMS**

Siguldas novads, 2015

**1. Vispārīgā informācija**

## Iepirkuma identifikācijas numurs:

SND 2015/27

## Pasūtītājs:

**1.2.1. Siguldas novada Dome**

Pasūtītāja rekvizīti: Darba laiki:

Pils iela 16, Sigulda Pirmdiena 8:00 – 13:00 14:00 – 18:00

Reģ. Nr.90000048152 Otrdiena 8:00 – 13:00 14:00 – 17:00

A/S „SEB Banka” Trešdiena 8:00 – 13:00 14:00 – 17:00

Konts: LV15UNLA0027800130404 Ceturtdiena 8:00 – 13:00 14:00 – 18:00

Tālr. Nr.67970844 Piektdiena 8:00 – 14:00

Faksa Nr.67971371

e-pasta adrese: [dome@sigulda.lv](mailto:dome@sigulda.lv)

**1.2.2. Iepirkuma komisijas sastāvs un tās izveidošanas pamatojums:**

Iepirkuma komisijas priekšsēdētāja Jeļena Zarandija

Iepirkuma komisijas priekšsēdētājas vietniece Elīna Adlere

Komisijas locekļi Anita Strautmane

Inga Zālīte

Iepirkuma komisija izveidota 19.06.2013. ar Siguldas novada Domes sēdes lēmumu (protokols Nr.6, §6). Iepirkuma komisijas sastāvā veiktas izmaiņas 02.07.2014. ar Siguldas novada Domes sēdes lēmumu (protokols Nr.13, §16). Iepirkuma komisijas sastāvā veiktas izmaiņas PIL 8². panta kārtībā veiktajiem iepirkumiem ar Siguldas novada Domes 09.07.2014. rīkojumu Nr.1.5.-7./71A.

**1.2.3. Kontaktpersonas:**

1.2.3.1. Par iepirkuma procedūru:

Siguldas novada Domes Juridiskās pārvaldes Galvenā speciāliste iepirkuma jautājumos Inguna Abzalone, tālr. Nr. 67385945, faksa Nr. 67971371, e-pasta adrese: [iepirkumi@sigulda.lv](mailto:iepirkumi@sigulda.lv);

1.2.3.2. Par tehniskajām specifikācijām:

Siguldas novada Īpašumu nodaļas vecākais automobiļa vadītājs Aivars Ķirķelis, tālruņa Nr.26333360, faksa Nr. 67971371, e-pasta adrese: [aivars.kirkelis@sigulda.lv](mailto:aivars.kirkelis@sigulda.lv)

## Iepirkuma priekšmets

Automašīnas iegāde un piegāde Siguldas novada pašvaldības vajadzībām.

CPV kodi:

34100000-8 (mehāniskie transportlīdzekļi).

## Iepirkuma dokumentu saņemšana

1.4.1. Iepirkuma dokumenti ir bez maksas un brīvi pieejami Siguldas novada pašvaldības mājas lapā interneta vietnē [www.sigulda.lv](http://www.sigulda.lv/) .

1.4.2. Ar iepirkuma dokumentiem ieinteresētajiem Pretendentiem ir iespējams iepazīties līdz 2015.gada 26.jūnijam plkst. 10:00 uz vietas, Siguldas novada pašvaldībā, Pils ielā 16, Siguldā, 8.kabinetā.

1.4.3. Ja ieinteresētais Pretendents pieprasa izsniegt iepirkuma dokumentus drukātā veidā, Pasūtītājs tos izsniedz ieinteresētajam Pretendentam 3 (triju) darbadienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

1.4.4. Ja ieinteresētais Pretendents vēlas saņemt iepirkuma dokumentus drukātā veidā, Pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus.

1.4.5. Iepirkuma Nolikuma atbildes uz pretendentu jautājumiem par šo iepirkumu tiks publicētas Pasūtītāja mājas lapā interneta vietnē [www.sigulda.lv](http://www.sigulda.lv/). Pretendenta pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

1.4.6.Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

## Līguma izpildes laiks

1.5.1. Ar uzvarējušo Pretendentu tiks slēgts 1 (viens) līgums par automašīnas iegādi un piegādi Siguldas novada pašvaldības vajadzībām.

1.5.2. Līguma izpildes termiņi: automašīnas piegāde jāveic skaitot no iepirkuma līguma noslēgšanas dienas 60 (sešdesmit) dienulaikā.

## Piedāvājuma iesniegšanas vieta, datums, laiks un kārtība

1.6.1.Pretendenti piedāvājumus var iesniegt līdz **26.06.2015. plkst.10:00** Siguldas novada Domes Administratīvajā pārvaldē, Pils ielā 16, Siguldā,iesniedzot tos personīgi vai atsūtot pa pastu. Pasta sūtījumam jābūt nogādātam šajā punktā noteiktajā adresē līdz augstākminētajam termiņam.

1.6.2.Piedāvājumi, kas iesniegti pēc minētā termiņa, netiks pieņemti. Pa pastu sūtītos piedāvājumus, kas saņemti pēc minētā termiņa, neatvērtus nosūtīs atpakaļ iesniedzējam.

## Piedāvājuma nodrošinājums

Iesniedzot Piedāvājumu, Pretendentam piedāvājuma nodrošinājums nav jāiesniedz.

## Piedāvājuma noformēšana

## 1.8.1. Piedāvājums iesniedzams aizlīmētā un aizzīmogotā aploksnē (vai citā iepakojumā), uz kuras jānorāda:

* pasūtītāja nosaukums un adrese;
* pretendenta nosaukums un adrese;
* atzīme

**”Piedāvājums iepirkumam**

**„Automašīnas iegāde un piegāde**

**Siguldas novada pašvaldības vajadzībām”**

**Identifikācijas Nr. SND 2015/27**

**Neatvērt līdz 26.06.2015. plkst.10:00”.**

1.8.2. Piedāvājums sastāv no trim daļām

* atlases dokumentiem (1 oriģināls un 1 kopija);
* tehniskā piedāvājuma (1 oriģināls un 1 kopija);
* finanšu piedāvājuma (1 oriģināls un 1 kopija).

1.8.3. Piedāvājuma visas daļas iesniedz 1.8.1.punktā minētajā aploksnē (vai citā iepakojumā). Piedāvājuma dokumentiem jābūt sanumurētiem, cauršūtiem (caurauklotiem) tā, lai dokumentus nebūtu iespējams atdalīt, un jāatbilst pievienotajam satura radītājam (uz piedāvājuma daļu oriģināliem un to kopijām norāda attiecīgi „ORIĢINĀLS” un „KOPIJA”).

1.8.4. Dokumentu noformēšanā Pretendentam jāievēro Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasības.

1.8.5. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tas jānoformē atbilstoši Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā” 6.punktā norādītajam.

1.8.6. Iesniegtie piedāvājumi, izņemot Nolikuma 1.6.2.apakšpunktā noteikto gadījumu, ir Pasūtītāja īpašums un netiek atdoti atpakaļ Pretendentiem.

## Informācijas sniegšana un apmaiņa

1.9.1. Papildus informācijas sniegšana par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi tiek nodrošināta 2 (divu) darba dienu laikā, bet ne vēlāk kā 5 (piecas) dienas pirms piedāvājuma iesniegšanas termiņa beigām.

1.9.2. Papildus informāciju Pasūtītājs nosūta Pretendentam, kas uzdevis jautājumu, un vienlaikus ievieto šo informāciju Siguldas novada pašvaldības mājaslapā [www.sigulda.lv](http://www.sigulda.lv/), kurā ir pieejami iepirkuma dokumenti, norādot arī uzdoto jautājumu.

1.9.3. Informācijas apmaiņa starp Pasūtītāju un Pretendentiem notiek rakstveidā: pa pastu (lēnāka) vai pa faksu (ātrāka), vai e-pastu (ātrāka).

1.9.4. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

# 2. Informācija par iepirkuma priekšmetu

**2.1. Iepirkuma priekšmeta apraksts**

2.1.1. Iepirkuma priekšmets ir automašīnas iegāde un piegāde Siguldas novada pašvaldības vajadzībām, kas jāveic saskaņā ar Tehnisko specifikāciju (Nolikuma 2.pielikums).

CPV kodi:

34100000-8 (mehāniskie transportlīdzekļi).

Pasūtītāja plānotā Līgumcena - līdz 21 000,00 EUR (bez PVN).

Apdrošināšanu - OCTA un KASKO veiks Pasūtītājs.

2.1.2. Līguma izpildē ir jānodrošina sekojošais:

2.1.2.1. garantija ne mazāk kā 2 gadibez nobraukuma ierobežojuma;

2.1.2.2. tehnisko apkopju (servisa) pakalpojumu iespējas līdz 50 (piecdesmit) km robežās no automašīnas piegādes vietas adreses;

2.1.2.3. automašīnas piegādes vieta: Pils iela 16, Sigulda, Siguldas novads.

2.1.3. Piedāvājumus var iesniegt tikai par visu apjomu.

2.1.4. Pretendentam nav tiesību iesniegt piedāvājuma variantus.

# 3. Informācija pretendentiem

## 3.1. Nosacījumi pretendenta dalībai iepirkumā

3.1.1. Iepirkumā var piedalīties piegādātāji Publisko iepirkumu likuma 1.panta 11.punkta izpratnē, kuri ir iesnieguši Nolikuma 4.sadaļā minētos dokumentus. Piedalīšanās iepirkumā ir Pretendenta brīvas gribas izpausme. Iepirkuma noteikumi visiem Pretendentiem ir vienādi.

3.1.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos ir reģistrēti Latvijas Republikas Uzņēmuma reģistra Komercreģistrā vai līdzvērtīgā reģistrā ārvalstīs.

3.1.3. Pretendents ir saimnieciski un tehniski spējīgs veikt iepirkuma priekšmetā paredzēto nomu.

3.1.4. Iepirkuma komisija ir tiesīga noraidīt Pretendenta piedāvājumu, ja:

1) Pretendents nav iesniedzis kaut vienu no Nolikuma 4.sadaļā minētajiem dokumentiem;

2) Pretendenta tehniskais piedāvājums nav sagatavots atbilstoši tehniskajās specifikācijās izvirzītajām prasībām;

3) Pretendentam ir pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), apturēta vai pārtraukta saimnieciskā darbība, uzsākta tiesvedība par tā bankrotu vai tas tiek likvidēts;

4) Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

5) Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

## 3.3. Prasības attiecībā uz pretendenta tehniskajām un profesionālām spējām

3.3.1. Pretendentam iepriekšējo 3 (trīs) gadu laikā ir pieredze vismaz 3 (trīs) automašīnu piegādē, kur katras automašīnas vērtība (bez PVN) ir bijusi ne mazāka kā Pretendenta piedāvātā līgumcena (bez PVN) iepirkuma ietvaros.

3.3.2. Pretendentam ir tiesības uzņemties iepirkuma līguma izpildi, kā arī tā rīcībā ir visi nepieciešamie resursi savlaicīgai un kvalitatīvai līguma izpildei.

3.3.3. Pretendents ir ražotājs vai tam ir iepirkuma līguma nosacījumu izpildei nepieciešamās tiesības pārdot ražotāja produkciju un uzņemties garantijas saistības.

# 4. Iesniedzamie dokumenti

# 4.1. Pretendentu atlases dokumenti

### 4.1.1. Pretendenta pieteikums (Nolikuma 1.pielikums) dalībai iepirkumā. Pieteikumu paraksta Pretendenta paraksttiesīga persona. Pilnvarotas personas gadījumā papildus iesniedzama Pretendenta paraksttiesīgās personas izdota pilnvara, kas apliecina pilnvarotās personas tiesības pārstāvēt attiecīgo Pretendentu.

4.1.2. Pretendenta sagatavots apraksts atbilstoši Nolikuma 5.pielikumā noteiktajai formai par pieredzi automašīnu piegādē, norādot informāciju, kas apliecina Pretendenta atbilstību Nolikuma 3.3.1.punkta prasībām. Iepirkuma komisija ir tiesīga sazināties ar aprakstā norādītajiem pasūtītājiem par veikto automašīnu piegāžu kvalitāti un līgumu izpildes termiņu ievērošanu.

4.1.3. Iepirkuma ietvaros piedāvātā transportlīdzekļa ražotāja vai oficiālā izplatītāja parakstīta dokumenta kopija ( izziņa, apliecinājums vai cits satura ziņā pielīdzināms dokuments), kas apliecina, ka Pretendentam ir tiesības pārdot ražotāja produkciju un uzņemties garantijas saistības.

## 4.2. Tehniskais piedāvājums

4.2.1. Tehniskā piedāvājuma apraksts/forma (Nolikuma 3.pielikums), kas apliecina, ka piedāvājums atbilst iepirkuma Nolikumā un Tehniskajā specifikācijā izvirzītajām atbilstības prasībām. Tehniskajā piedāvājumā iekļaujama visa informācija par visiem Pasūtītāja izvirzītajiem parametriem, pretējā gadījumā Pasūtītājs ir tiesīgs uzskatīt, ka Pretendenta piedāvājums neatbilst Tehniskajā specifikācijā noteiktajai attiecīgajai prasībai.

4.2.2. Tehniskajā piedāvājumā papildus iekļauj Pretendenta brīvā formā sagatavotu:

4.2.2.1. informāciju par piedāvātās automašīnas tehniskās apkopes (servisa) pakalpojumu sniegšanas vietām Latvijas Republikas teritorijā, kurās ir iespējams nodrošināt transportlīdzekļa tehnisko apkopi un garantijas remontu (vismaz vienai vietai jāatrodas ne tālāk kā 50 km attālumā no automašīnas piegādes vietas adrese). Dokumentā ir jānorāda visi pakalpojuma izpildē iesaistītie servisa centri, to juridiskās un faktiskās adreses, kontaktpersonas un tālruņi. Papildus jāpievieno automašīnas garantijas nosacījumi;

4.2.2.2. informāciju par plānoto tehnisko apkopju un remontdarbu detalizēts izklāsts visā garantijas periodā, norādot veicamos darbus (eļļu, smērvielu, tehnisko šķidrumu, filtru un bremžu uzliku, aizdedzes sveču, dzinēja zobsiksnas u.c. nomaiņa) un izmantojamos materiālus atbilstoši ražotāja prasībām;

4.2.2.3. garantijas nosacījumi, t.i., uz kādiem agregātiem attiecas garantija, šīs garantijas termiņš un kādos gadījumos šī garantija zaudē spēku;

4.2.2.4. informāciju (bukletus, prospektus, brošūras u.c. materiālus), kas precizē tehnisko informāciju un sniedz vizuālo priekšstatu par piedāvāto transportlīdzekli.

4.2.3. Tehnisko piedāvājumu paraksta Pretendenta pilnvarota persona.

## 4.3. Finanšu piedāvājums

4.3.1. Pretendenta finanšu piedāvājums jāaizpilda atbilstoši Nolikuma 4.pielikumā norādītajai Finanšu piedāvājuma formai.

4.3.2. Finanšu piedāvājumā piedāvātajā cenā iekļaujamas visas ar līguma izpildi saistītās izmaksas, visi normatīvajos aktos paredzētie nodokļi, kā arī visas ar to netieši saistītās izmaksas, kā arī jānorāda pārējā prasītā informācija atbilstoši Finanšu piedāvājuma formā minētajam (Nolikuma 4.pielikums).

4.3.3. Finanšu piedāvājumu paraksta Pretendenta pilnvarota persona.

# 5. Iepirkuma norise

Par visiem ar iepirkuma organizēšanu un norisi saistītiem jautājumiem ir atbildīga Siguldas novada pašvaldības Iepirkumu komisija. Komisijas uzdevums ir izvēlēties Pretendentu, kura piedāvājums atbilst šī Nolikuma prasībām.

# 5.1. Piedāvājumu vērtēšana

5.1.1. Piedāvājumu noformējuma pārbaudi, Pretendentu atlases dokumentu atbilstības pārbaudi, tehnisko piedāvājumu atbilstības pārbaudi un piedāvājuma izvēli saskaņā ar izraudzīto piedāvājuma izvēles kritēriju – piedāvājums ar viszemāko cenu - Iepirkumu komisija veic slēgtā sēdē.

5.1.2. Iepirkumu komisija izvēlas piedāvājumu ar viszemāko cenu no piedāvājumiem, kas atbilst Nolikuma prasībām.

# 5.2. Aritmētisku kļūdu labošana

Aritmētisku kļūdu labošanu Iepirkumu komisija veic saskaņā ar Publisko iepirkumu likuma 56.panta trešo daļu.

# 5.3. Nepamatoti lēta piedāvājuma noteikšana

Ja Pretendenta iesniegtais piedāvājums ir nepamatoti lēts, Iepirkumu komisija rīkojas saskaņā ar Publisko iepirkumu likuma 48.pantu.

5.4. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām, Pretendents, kas iesniedzis šo piedāvājumu, var tikt atzīts par iepirkuma uzvarētāju.

5.5. Ja neviens no iesniegtajiem piedāvājumiem netiks izskatīts vai netiks atzīts par atbilstošu, Iepirkumu komisijai ir tiesības uzvarētāju nepaziņot un iepirkumu izbeigt. Šādā gadījumā Iepirkumu komisija pieņem lēmumu par jauna iepirkuma organizēšanu.

**6. Iepirkuma līgums**

6.1. Pasūtītājs slēgs iepirkuma līgumu ar izraudzīto Pretendentu, pamatojoties uz tā iesniegto piedāvājumu un saskaņā ar iepirkuma Nolikumu.

6.2. Uzvarējušam Pretendentam iepirkuma līgums ir jānoslēdz ar Pasūtītāju ne vēlāk, kā 5 (piecu) darba dienu laikā pēc rakstiska uzaicinājuma par līguma noslēgšanu izsūtīšanas brīža. Ja šajā punktā minētajā termiņā Pretendents neparaksta iepirkuma līgumu, tas tiek uzskatīts par Pretendenta atteikumu slēgt iepirkuma līgumu.

6.3. Ja uzvarējušais Pretendents kavējās vai atsakās slēgt iepirkuma līgumu Nolikuma 6.2.punktā minētajā termiņā, iepirkuma līgums tiks slēgts ar nākamo Pretendentu, kurš iesniedzis piedāvājumu ar viszemāko cenu.

6.4. Grozījumus iepirkuma līgumā, izdara, ievērojot Publisko iepirkumu likuma 67.¹ panta noteikumus.

**7. Iepirkuma komisijas tiesības un pienākumi**

## 7.1. Iepirkuma komisijas tiesības

7.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai kompetenta institūcija papildina vai izskaidro dokumentus, kas iesniegti komisijai. Pasūtītājs termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.

7.1.2. Pieaicināt ekspertu Pretendentu piedāvājumu noformējuma pārbaudei, piedāvājumu atbilstības pārbaudei, kā arī piedāvājumu vērtēšanai.

7.1.3. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzinā­šanai.

7.1.4. Ja piedāvājums nav noformēts atbilstoši Nolikuma 1.8.punktā minētajām prasībām un/vai iesniegtie dokumenti neatbilst kādai no Nolikuma 4.sadaļas prasībām, Iepirkuma komisija var lemt par iesniegtā piedāvājuma tālāko neizskatīšanu un nevērtēšanu, pieņemot argumentētu lēmumu par to.

7.1.5. Ja Pretendenta pieteikums (Nolikuma 1.pielikums) nav aizpildīts pilnībā vai atbilstoši prasītajai informācijai, Iepirkuma komisija turpmāk šo piedāvājumu neizskata un nevērtē. Šajā gadījumā Pretendenta iesniegtais Piedāvājums paliek Pasūtītāja īpašumā un netiek atdots Pretendentam.

7.1.6. Normatīvajos aktos noteiktajā kārtībā labot aritmētiskās kļūdas Pretendentu finanšu piedāvājumos, informējot par to Pretendentu.

7.1.7. Izvēlēties nākamo piedāvājumu ar viszemāko cenu, ja izraudzītais Pretendents atsakās slēgt iepirkuma līgumu ar Pasūtītāju.

7.1.8. Lemt par iepirkuma izbeigšanu vai pārtraukšanu.

7.1.9. Noraidīt piedāvājumus, ja tie neatbilst iepirkuma Nolikuma prasībām.

7.1.10. Neizvēlēties nevienu no piedāvājumiem, ja tie pārsniedz Pasūtītāja budžeta iespējas.

7.1.11. Iepirkuma komisija patur sev tiesības nekomentēt iepirkuma norises gaitu.

7.1.12. Pasūtītājs izslēdz pretendentu no dalības iepirkumā jebkurā no šādiem gadījumiem:

7.1.12.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

7.1.12.2.pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

Nolikuma 7.1.12.1. un 7.1.12.2.punktos minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši Nolikumā minētajām prasībām un kritērijiem.

7.1.13. Lai izvērtētu pretendentu saskaņā ar Nolikuma 7.1.12.punktu, Pasūtītājs:

7.1.13.1.attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par Nolikuma 7.1.12.1.punktā minētajiem faktiem – no Uzņēmumu reģistra;

b) par Nolikuma 7.1.12.2.punktā minēto faktu – no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu.

7.1.13.2.attiecībā uz ārvalstī reģistrētu vai pastāvīgi dzīvojošu pretendentu papildus

pieprasa, lai tas termiņā, kas nav īsāks par 10 (desmit) darbdienām pēc dienas, kad

pieprasījums izsniegts vai nosūtīts, iesniedz attiecīgās ārvalsts kompetentās institūcijas

izziņu, kas apliecina, ka:

a) pretendentam nav pasludināts maksātnespējas process, tas neatrodas likvidācijas stadijā un tā saimnieciskā darbība nav apturēta,

b) pretendentam attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*.

Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

7.1.14. Atkarībā no atbilstoši Nolikuma 7.1.13.1.punkta „b” apakšpunktam veiktās pārbaudes rezultātiem pasūtītājs:

a) neizslēdz pretendentu no turpmākās dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*,

b) informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 (desmit) darbdienaspēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.

**7.2. Iepirkuma komisijas pienākumi**

7.2.1. Nodrošināt iepirkuma norisi un dokumentēšanu.

7.2.2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3. Sniegt informāciju par Nolikumu, pēc ieinteresēto personu pieprasījuma normatīvajos aktos noteiktajā kārtībā.

7.2.4. Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu bez rezultātiem, vai iepirkuma pārtraukšanu.

7.2.5. Rakstiski informēt Pretendentus par iesniegto materiālu vērtēšanas gaitā konstatētām aritmētiskām kļūdām.

7.2.6. Lemt par piedāvājuma atdošanu Pretendentam gadījumos, kad nav ievērota šajā Nolikumā noteiktā piedāvājumu iesniegšanas kārtība.

7.2.7. Noteikt iepirkuma uzvarētāju.

7.2.8. Rakstiski informēt visus Pretendentus par iepirkuma rezultātiem 3 (trīs) darba dienu laikā pēc lēmuma pieņemšanas.

7.2.9. Nosūtīt informāciju Iepirkumu uzraudzības birojam [www.iub.gov.lv](http://www.iub.gov.lv/) un ievietot informāciju Siguldas novada pašvaldības mājas lapā interneta vietnē [www.sigulda.lv](http://www.sigulda.lv/) .

# 8. Pretendenta tiesības un pienākumi

## 8.1. Pretendenta tiesības

8.1.1. Piedāvājuma sagatavošanas laikā Pretendentam ir tiesības rakstveidā vērsties pie Iepirkuma komisijas neskaidro jautājumu precizēšanai.

8.1.2. Līdz piedāvājumu iesniegšanas termiņa beigām Pretendents ir tiesīgs atsaukt vai mainīt savu iesniegto piedāvājumu. Atsaukumam ir bezierunu raksturs, un tas izbeidz dalībnieka turpmāko līdzdalību iepirkumā. Piedāvājums atsaucams vai maināms, pamatojoties uz rakstveida iesniegumu, kas saņemts līdz piedāvājumu iesniegšanas termiņa beigām un apstiprināts ar uzņēmuma zīmogu un Pretendenta pilnvarotas personas parakstu.

8.1.3. Ja Pretendents, kas iesniedzis piedāvājumu iepirkumā, uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Austākās tiesas Senāta Administratīvo lietu departamentā. Lēmuma pārsūdzēšana neaptur pieņemtā lēmuma darbību.

## 8.2. Pretendenta pienākumi

8.2.1. Sagatavot piedāvājumus atbilstoši Nolikuma prasībām.

8.2.2. Sniegt patiesu informāciju.

8.2.3. Sniegt atbildes uz Iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.

8.2.4. Segt visas izmaksas, kas saistītas ar piedāvājumu sagatavošanu un iesniegšanu.

**Pielikumi:**

1.pielikums Pretendenta pieteikums.

2.pielikums Tehniskā specifikācija.

3.pielikums Tehniskā piedāvājuma apraksts/forma.

4.pielikums Finanšu piedāvājuma forma.

5.pielikums Pretendenta pieredzes apraksts.

**1.pielikums**

**Pretendenta pieteikums**

„Automašīnas iegāde un piegāde

Siguldas novada pašvaldības vajadzībām”

(identifikācijas Nr.SND 2015/27)

Iepazinušies ar iepirkuma „Automašīnas iegāde un piegāde Siguldas novada pašvaldības vajadzībām”(identifikācijas Nr.SND 2015/27) Nolikumu un pieņemot visus tā noteikumus, es, šī pieteikuma beigās parakstījies, apstiprinu, ka piekrītu iepirkuma noteikumiem, un piedāvāju veikt automašīnas iegādi un piegādi Siguldas novada pašvaldības vajadzībām saskaņā ar Nolikumu un tā pielikumiem.

|  |  |
| --- | --- |
| Pretendenta nosaukums |  |
| Vienotais reģistrācijas numurs |  |
| Juridiskā adrese |  |
| Biroja adrese |  |
| Kontaktpersona (vārds, uzvārds, amats) |  |
| Tālruņa numurs |  |
| Faksa numurs |  |
| E-pasta adrese |  |
| Uzņēmuma bankas rekvizīti: Banka |  |
| Kods |  |
| Konts |  |

Apliecinām, ka darbu izpildes apstākļi un apjoms ir skaidrs un ka to var realizēt, nepārkāpjot normatīvo aktu prasības un publiskos ierobežojumus, atbilstoši Nolikumam un tā pielikumiem.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību iepirkuma Nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Esam iesnieguši visu prasīto informāciju.

Neesam iesnieguši nepatiesu informāciju savas kvalifikācijas novērtēšanai.

Piedāvājuma derīguma termiņš ir \_\_\_\_\_\_\_\_\_\_\_\_\_\_\_\_\_\_ dienas.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp.

Piedāvājums dalībai iepirkuma procedūrā sastāv no \_\_\_\_\_\_\_\_\_\_ lpp.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**2.pielikums**

**Tehniskā specifikācija**

„Automašīnas iegāde un piegāde

Siguldas novada pašvaldības vajadzībām”

(identifikācijas Nr.SND 2015/27)

|  |  |  |  |
| --- | --- | --- | --- |
| **N.p.k.** | **Pasūtītāja prasības** | | |
|  | **Automašīnas pilns nosaukums** | | Bez nosacījuma |
| 1. | Automašīnu skaits | 1gab. | |
| 2. | Automašīnas statuss | Jauna (spidometra rādījums līdz 50 km) | |
| 3. | Automašīnas veids | Mazā apvidus (Xm) pēc LPAA klasifikatora | |
| 4. | Automašīnas kategorija | N1 kategorija | |
| 5. | Dzinēja darba tilpums | Līdz 2000 cm³ | |
| 6. | Dzinēja jauda | Ne mazāk kā 81 kWs | |
| 7. | Degvielas veids | Dīzelis | |
| 8. | Piedziņas tips | Pilnpiedziņa 4X4 | |
| 9. | Pārnesuma kārba (transmisija) | Mehāniskā | |
| 10. | Pārnesumu skaits | Vismaz 6 | |
| 11. | Bremžu sistēma | Ar ABS | |
| 12. | Elektroenerģijas sistēma | Dzinēja Start/ Stop sistēma | |
| 13. | Kravnesība | Ne mazāk kā 600 kg | |
| 14. | Klīrenss | Ne mazāk kā 180 mm | |
| 15. | Pretaizdzīšanas sistēma | Dzinēja imobilaizers, signalizācija un salona aizsardzība ar pulti | |
| 16. | Stūre | Regulējams augstums un dziļums | |
| 17. | Atslēga | Centrālā | |
| 18. | Sānu spoguļi | Apsildāmi un elektriski vadāmi | |
| 19. | Durvju logu mehānisms | Elektriski vadāmi | |
| 20. | Durvju skaits | 5 durvis | |
| 21. | Aizmugurējais stikls | Apsildāms un ar mazgāšanas sistēmu | |
| 22. | Drošības aprīkojums | Ne mazāk kā 6 drošības spilveni | |
| 23. | Sēdvietu skaits | 5 | |
| 24. | Sēdekļi | No izturīga, viegli tīrāma materiāla, priekšējie sēdekļi – apsildāmi | |
| 25. | Bagāžas nodalījuma tilpums | Ne mazāk kā 400l | |
| 26. | Minimālais bagāžas nodalījuma tilpums ar nolaistiem vai izņemtiem sēdekļiem | 1700 l | |
| 27. | Aizmugures sēdekļu konfigurācija | Salokāmi – bīdāmi, atsevišķi izņemami | |
| 28. | Priekšējie sēdekļi | Vadītāja un pasažieru sēdekļu augstuma regulēšana | |
| 29. | Papildu aprīkojums | Gumijas paklājiņi salonā un bagāžas nodalījumā | |
| 30. | Bagāžas stiprināšana | Jumta garensijas – reliņi | |
| 31. | Riteņi | Vismaz R 16` | |
| 32. | Riepu tips | Vasaras riepas | |
| 33. | Papildus riepu komplekts | Ziemas riepu komplekts uz diskiem | |
| 34. | Papildaprīkojums | Dubļusargi, drošības komplekts | |
| 35. | Garantija | 2 gadi | |
| 36. | Virsbūves krāsa | Metāliska | |
| 37. | Automašīnas piegādes laiks no līguma noslēgšanas brīža (izteikts dienās) | 60 dienas | |
| 38. | Automašīnas piegādes vieta | Pils iela 16, Sigulda, Siguldas novads | |
| 39. | Automašīnas reģistrācija | Automašīna ir jāpiegādā reģistrēta CSDD | |
| 40. | Atbilstība Euro atgāzu normām | EURO 6 | |
| 41. | CO2 izmeši g/km | 134 | |

**3.pielikums**

**Tehniskā piedāvājuma apraksts/forma**

„Automašīnas iegāde un piegāde

Siguldas novada pašvaldības vajadzībām”

(identifikācijas Nr.SND 2015/27)

Tāda pati tabula kā tehniskajās specifikācijās (Nolikuma 2.pielikums),

tikai papildus viena ailīte klāt „Pretendenta piedāvājums”.

Ar šo uzņemos pilnu atbildību par tehniskā piedāvājuma aprakstā/formā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**4.pielikums**

**FINANŠU PIEDĀVĀJUMA FORMA**

„Automašīnas iegāde un piegāde

Siguldas novada pašvaldības vajadzībām”

(identifikācijas Nr.SND 2015/27)

**Mēs piedāvājam veikt automašīnas iegādi un piegādi Siguldas novada pašvaldības vajadzībām saskaņā ar iepirkuma Nolikuma nosacījumiem noteiktajā laika periodā:**

|  |  |  |  |
| --- | --- | --- | --- |
| **Automašīnas marka, modelis** | **Piedāvātā Līgumcena EUR (bez PVN)** | **Pievienotās vērtības nodoklis EUR** | **Piedāvātā Līgumcena EUR (ar PVN)** |
|  |  |  |  |

Piedāvājuma cenā iekļaujamas visas ar līguma izpildi saistītās izmaksas, visi normatīvajos aktos paredzētie nodokļi, kā arī visas ar to netieši saistītās izmaksas, kā arī piegāde uz Pasūtītāja norādīto adresi (automašīnā tās piegādes brīdī ir jābūt vismaz 10l degvielai), kā arī reģistrāciju CSDD, automašīnas gada nodevu, tehnisko apskati, pirmspārdošanas sagatavošanu, visa uzstādītā aprīkojuma lietošanu un tā uzstādīšanas izmaksas, lai nodrošinātu Preces pilnīgu gatavību lietošanai.

Ar šo uzņemos pilnu atbildību par finanšu piedāvājuma formā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**5.pielikums**

**Pretendenta pieredzes apraksts**

„Automašīnas iegāde un piegāde

Siguldas novada pašvaldības vajadzībām”

(identifikācijas Nr.SND 2015/27)

|  |  |  |  |  |
| --- | --- | --- | --- | --- |
| **Nr.p.k.** | **Automašīnas nosaukums** | **Automašīnas cenas, EUR (bez PVN)** | **Pasūtītāja nosaukums, reģ.Nr., tel.Nr.** | **Automašīnas piegādes gads/ mēnesis** |
| **1.** |  |  |  |  |
| **2.** |  |  |  |  |
| **…** |  |  |  |  |

Ar šo uzņemos pilnu atbildību par Pretendenta pieredzes aprakstā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs